MUNICIPIUL CRAIOVA
CONSILIUL LOCAL AL MUNICIPIULUI CRAIOVA
     HOTĂRÂREA NR. 11
privind mandatarea reprezentantului Municipiului Craiova să voteze în Adunarea Generală a Asociaților S.C. Salubritate Craiova S.R.L. desemnarea administratorului societății pentru inițierea procedurilor de accesare a liniilor de finanțare în vederea achiziției de utilaje prin leasing financiar
          Consiliul Local al Municipiului  Craiova întrunit în şedinţa ordinară din data de 29.01.2026;


  Având în vedere referatul de aprobare nr.19367/2026, raportul nr.19370/2026 al Serviciului Resurse Umane și raportul de avizare nr.19492/2026 al Direcției Juridice, Asistență de Specialitate și Contencios Administrativ prin care se propune mandatarea reprezentantului Municipiului Craiova să voteze în Adunarea Generală a Asociaților S.C. Salubritate Craiova S.R.L. desemnarea administratorului societății pentru inițierea procedurilor de accesare a liniilor de finanțare în vederea achiziției de utilaje prin leasing financiar şi avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei III -Servicii Publice, Liberã Iniţiativã şi Relaţii Internaţionale și nr.1/2026 al Comisiei V- Juridică, Administraţie Publică şi Drepturi Cetăţeneşti;
            În conformitate cu prevederile Legii societăţilor nr.31/1990, cu modificările și completările ulterioare;

  În temeiul art.129 alin.2 lit. d coroborat cu alin.7 lit. n, art.132, art.139 alin.3 lit. h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă mandatarea reprezentantului Municipiului Craiova, dl. Ghiță Robert George, să voteze în Adunarea Generală a Asociaților S.C. Salubritate Craiova S.R.L. desemnarea administratorului societății, dl. Butari Mihai-Vlad să inițieze procedurile de accesare a liniilor de finanțare pentru achiziția de utilaje, achiziție ce se va realiza din fondurile S.C. Salubritate Craiova S.R.L., prin contract de leasing financiar.
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Servicii Publice, dl. Ghiță Robert George, dl. Butari Mihai-Vlad şi S.C. Salubritate Craiova S.R.L. vor aduce la îndeplinire prevederile prezentei hotărâri.

